साइकिल पोलो स्पर्धा में हिसार की टीम प्रथम
उकलाना | मुगलपुरागांव के राजकीय प्राइमरी स्कूल के खेल मैदान में साइकिल पोलो संघ हरियाणा के तत्वावधान में द्वितीय हरियाणा राज्य साइकिल पोलो प्रतियोगिता का समापन समारोह आयोजित किया गया। प्रतियोगिता में विभिन्न जिलों के 30 टीमों ने भाग लिया। पोलो साइकिल संघ के महासचिव जगदीश असीजा ने प्रतियोगिता के परिणाम की जानकारी देते हुए बताया कि लड़कों के सीनियर और जूनियर वर्ग की प्रतियोगिता में हिसार की टीम प्रथम रही। सब-जूनियर वर्ग में भी हिसार की टीम ने प्रथम स्थान प्राप्त किया। वहीं, लड़कियों के सीनियर और जूनियर वर्ग की प्रतियोगिता में भी हिसार की टीम ने पहला स्थान पाया। सब-जूनियर वर्ग में पुन: हिसार की टीम ने पहला स्थान प्राप्त किया। इस प्रकार लड़के लड़कियों के दोनों ही वर्गों में ओवरऑल हिसार की टीम ने बाजी मारी। प्रतियोगिता में विजेता खिलाड़ियों को टोहाना के खंड विकास एवं पंचायत अधिकारी महेन्द्र सिंह लाखा ने सम्मानित किया।
awa_Deva hin_Deva